**AUTORIZAȚIE DE MEDIU**

**Nr. din .07.2020**

**Titularul activității: ACET S.A.**

**Adresa: mun. Suceava, str. Mihai Eminescu, nr. 5, judeţul Suceava**

**Punct de lucru: Captarea, tratarea şi distribuţia apei**

**Locația activității: mun. Rădăuţi, judeţul Suceava**

**Activitatea** se încadrează în următoarele coduri:

|  |  |  |  |  |  |  |
| --- | --- | --- | --- | --- | --- | --- |
| **Cod CAEN Rev.2** | **Denumire activitate CAEN Rev. 2** | **Poziţie Anexa 1 din OM 1798/2007** | **Cod CAEN Rev.1** | **Denumire activitate CAEN Rev.1** | **NFR** | **SNAP** |
| 3600 | Captarea, tratarea si distributia apei | 253 | 4100 | Captarea, tratarea şi distribuţia apei |  |  |

**Prezenta autorizație de mediu își păstrează valabilitatea pe toată perioada în care beneficiarul acesteia obține viza anuală, conform art. 16, alin. 2 din OUG nr. 195/2005 privind protecția mediului aprobată prin Legea nr. 219/2019, cu modificările și completările ulterioare şi a Ordinului Ministerului Mediului, Apelor şi Pădurilor nr. 1150/2020 privind aprobarea Procedurii de aplicare a vizei anuale a autorizației de mediu și autorizației integrate de mediu. Viza se solicită și se aplică începând cu anul următor emiterii autorizației de mediu sau înaintea împlinirii unui an de la obținerea vizei anuale anterioare.**

**Termenul în care titularul activității solicită aplicarea vizei anuale este de maximum 90 de zile și de minimum 60 de zile înainte de ziua și luna corespunzătoare zilei și lunii în care a fost emisă autorizația pe care acesta o deține. În cazul în care autorizația pe care acesta o deține a fost revizuită, termenul de 60 de zile se va calcula în funcție de ziua și luna în care a fost emisă autorizația inițială.**

**Temeiul legal**

Ca urmare a cererii adresate de ACET S.A., cu punctul de lucru din mun. Rădăuţi, judeţul Suceava, înregistrată la APM Suceava cu nr. 5728/05.06.2020, în urma analizării documentelor transmise şi a verificării, în baza HG nr. 43/2020 privind organizarea și funcționarea Ministerului Mediului, Apelor şi Pădurilor, a HG nr. 1000/2012 privind reorganizarea și funcționarea Agenției Naționale pentru Protecția Mediului și a instituțiilor publice aflate în subordinea acesteia, a OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările şi completările ulterioare, a OM nr. 1798/2007 pentru aprobarea Procedurii de emitere a autorizației de mediu, cu modificările și completările ulterioare, şi a Ordinului Ministerului Mediului, Apelor şi Pădurilor nr. 1150/2020 privind aprobarea Procedurii de aplicare a vizei anuale a autorizației de mediu și autorizației integrate de mediu,

**se emite:**

**AUTORIZAȚIA DE MEDIU**

**Pentru ACET S.A. Suceava, cu punctul de lucru din mun. Rădăuţi, judeţul Suceava,**

**Documentația conține:**

* *Fişă de prezentare şi declaraţie;*
* *Decizie de emitere autorizaţie de mediu nr. 107/10.06.2020;*
* *Proces verbal verificare nr. 5848/10.06.2020;*
* *Plan de încadrare în zonă, plan de situaţie;*
* *anunţ ziar, ordin plată tarif procedură de autorizarei;*

**și următoarele acte de reglementare emise de alte autorități:**

* *Autorizaţie de gospodărire a apelor nr. 111/27.05.2020 eliberată de A.B.A.-SIRET-Bacău;*

**Prezenta autorizație se emite cu următoarele condiții impuse:**

- titularul activităţii are obligaţia de a respecta prevederile autorizaţiei de gospodărire a apelor şi a Programului de măsuri aferent acesteia;( condiţia este impusă în conformitate cu adresa nr. 1/24/MF/07.01.2013 a ANPM Bucureşti ) ;

* să asigure salubritatea în toată zona obiectivului propriu şi să exploateze în mod corespunzător instalaţiile de captare, tratare şi distribuţie apă potabilă;

- să returneze deşeurile refolosibile de ambalaje la furnizori;

- să colecteze separat cel puţin următoarele categorii de deşeuri: hârtie, metal, plastic şi sticlă şi să nu amestece aceste deşeuri;

- să desemneze o persoană din rândul angajaţilor proprii care să urmărească şi să asigure îndeplinirea obligaţiilor prevăzute de Legea nr.211/2011 privind regimul deşeurilor, cu modificările şi completările ulterioare;

- se va solicita reînoirea tuturor documentelor( la momentul expirării acestora) care au stat la baza emiterii prezentului act şi se vor pune la dispoziţia autorităţilor de mediu la solicitarea acestora ;

- în cazul in care intervin elemente noi, necunoscute la data emiterii autorizaţiei de mediu sau se modifică condiţiile care au stat la baza emiterii acesteia, titularul activităţii “are obligaţia de a notifica autoritatea competentă care va decide, după caz, pe baza notificării titularului, prevăzută la art. 15 alin. (2) lit. a) din OUG nr. 164/2008, menţinerea actelor de reglementare sau necesitatea revizuirii acestora, informând titularul cu privire la această decizie. Până la adoptarea unei decizii de către autoritatea competentă, este interzisă desfăşurarea oricărei activităţi care face obiectul notificării”.

- se vor face declaraţii şi se vor achita la Fondul pentru Mediu, conform obligaţiilor, după caz, taxele corespunzătoare O.U.G. nr.196/2005 privind Fondul pentru Mediucu modificările şi completările ulterioare.

- să întocmească şi să implementeze un program de prevenire şi reducere a cantităţilor de deşeuri generate din activitatea proprie sau, după caz, de la orice produs fabricat, inclusiv măsuri care respectă un anumit design al produselor, şi să adopte măsuri de reducere a periculozităţii deşeurilor.Programul se poate elabora şi de către o terţă persoană/asociaţie profesională.

Nerespectarea prevederilor autorizaţiei atrage după sine suspendarea şi/sau anularea acesteia, după caz. Autorizaţia de mediu se suspendă de către autoritatea emitentă, pentru nerespectarea prevederilor acesteia, în conformitate cu prevederile legale.

**Titularul de activitate este obligat să respecte în integralitate prevederile următoarelor acte normative:**

-Ordonanţa de Urgenţă a Guvernului nr.195/2005 aprobată de Legea nr.265/2006 privind protecţia mediului, cu modificările şi completările ulterioare ;

- Legea Apelor nr. 107/1996 cu modificările şi completările ulterioare ;

- Legea nr. 211/2011 privind regimul deşeurilor, cu modificările şi completările ulterioare;

- H.G. nr. 856/2002 privind evidenţa gestiunii deşeurilor, cu modificările şi completările ulterioare;

*-* H.G*.* nr. 352/2012 privind modificarea şi completarea H.G. nr. 188/2002 pentru aprobarea unor norme privind condiţiile de descărcare în mediul acvatic a apelor uzate ;

**În situația modificării actelor normative menționate în prezenta autorizație, titularul are obligația să se supună prevederilor noilor acte normative intrate în vigoare, ce modifică, completează sau abrogă actele normative vechi.**

**Nerespectarea prevederilor autorizației atrage după sine suspendarea și/sau anularea acesteia, după caz. Pe perioada suspendării, desfășurarea activității este interzisă.**

**Litigiile generate de emiterea, revizuirea, suspendarea sau anularea prezentei autorizații se soluționează de instanțele de contencios administrativ competente, potrivit Legii contenciosului administrativ nr. 554/2004, modificată și completată prin Legea nr. 262/2007**

**Răspunderea pentru corectitudinea informațiilor puse la dispoziția autorității competente pentru protecția mediului și a publicului revine în întregime titularului activității.**

# **I. Activitatea autorizată**

## 1. Dotări (instalații, utilaje, mijloace de transport utilizate în activitate):

***Sursa de captare***

- captare subterană- front de captare amplasat pe un ostrov în albia majoră a râului Suceava, sat Măneuţi, cuprinzând 36 puţuri( 60-80 m între ele ), din care 12 puţuri vechi( cu sifonare) şi 24 puţuri noi sau deznisipate şi reabilitate( cu pompare).

Cele 24 puţuri noi- cu pompare- au un debit proiectat de 6,8 l/s fiecare, respectiv un debit proiectat mediu de 163 l/s. Cele 12 puţuri vechi- cu sifonare- au un debit proiecat mediu de 100 l/s.

Puţurile de captare noi sunt executate din ţeavă PVC cu fante Φ 250 mm, respectiv ţeavă PVC cu fante Φ 400 mm. Puţurile de captare vechi reabilitate sunt executate din ţeavă de oţel Φ 123/4 “ , respectiv ţeavă de oţel 200 mm.

Din puţuri, prin intermediul electropompelor submersibile cu un debit Q= 24 mc/h şi a conductei colectoare PEHD cu diametrul cuprins între Dn 200 mm şi Dn 450 mm, apa ajunge la un cămin de injecţie clor din staţia de tratare.

Debite şi volume captate:

* Qmax= 12062,6 mc/zi= 139,6 l/s Vmax.an= 4403 mii mc
* Qmed= 9452,1 mc/zi= 109,4 l/s Vmed.an= 3450 mii mc
* Qmin= 8678,7 mc/zi= 100,4 l/s Vmin.an= 3168 mii mc

Funcţionarea este permanentă, 365 zile/an, 24 h/zi.

***Instalaţii de tratare***

Tratarea apei se face prin injecţie cu clor gazos, în căminul de injecţie clor.

Staţia de clorinare veche, amplasată în incinta staţiei de pompare, realizează tratarea apei cu clor gazos lichefiat, depozitat într-un rezervor metalic cu V= 0,8 mc. Clorul gazos este introdus în puţul colector printr-o conductă din PVC cu Dn 32 mm, L= 10 m.

Staţia de clorinare nouă este echipată cu 2 aparate pentru clorinarea cu o capacitate de dozare de 1000 g/h şi 2 electropompe cu P= 2,2 kw şi H= 16 mCA. Apa captată de la puţurile cu pompare ajunge în căminul de injecţie clor, apoi într-un cămin de prelevare probe, urmat de căminul apometru, după care apa se amestecă cu apa de la puţurile cu sifonare, într-un punct de racord, apoi este trimisă prin intermediul reţelelor de aducţiune la rezervoarele de înmagazinare, respectiv la consumatori.

Clorinarea apei se face numai pe una din liniile de captare( se utilizează doar una din cele 2 staţii de clorinare), iar în reţelele de aducţiune( după racord) se realizează amestecul apei captate de pe cele 2 linii( apă netratată şi apă superclorinată).

În incintă se află o clădire în care sunt amplasate: sala pompelor, magazie pentru echipament, laboratorul de analiză, atelier de întreţinere. Cu ajutorul pompelor apa captată din puţurile cu sifonare este pompată din puţul colector central în conductele de aducţiune care alimentează rezervoarele de înmagazinare de pe Dealul Osoi, respectiv alimentează direct oraşul.

***Instalaţii de aducţiune şi înmagazinare***

Conductă de aducţiune Fir 1: Ltot= 9309 m

- conductă din OL, Dn= 500 mm, L= 525 m ce subtraversează râul Suceava;

- conductă azbociment Dn= 450 mm, L6792 m, ce urmăreşte şoseaua Măneuţi-Rădăuţi până la intersecţia cu str. Horodnic, continuată cu conductă azbociment Dn= 350 mm, L= 1992 m, de la str. Horodnic până la rezervorul de înmagazinare;

- 14 cămine de vane şi 5 ventile de aerisire;

Conductă de aducţiune Fir 2: Ltot= 8840 m

- face legătura între căminul CV1, amplasat lângă drumul din localitatea Măneuţi, până la rezervorul de înmagazinare de pe Dealul Osoi şi care se compune din:

- conductă OL, Dn= 400 mm, L= 4100 m;

- tuburi PREMO, Dn= 500 mm, L= 4740 m, situată pe str. Câmpului, pe teren agricol, până la rezervorul Osoi, care poate prelua şi debitul din firul 1;

- 13 cămine de vane şi 2 cămine cu ventile de aerisire;

- s-a realizat reabilitarea reţelelor de aducţiune cu conductă PEHD cu Dn= 300 mm, pe o lungime de 680 m, respectiv cu conductă PEHD cu Dn= 400 mm, pe o lungime de 2246 m;

Înmagazinare

- înmagazinarea apei se face în 2 rezervoare din beton armat precomprimat, reabilitate, situate pe Dealul Osoir, având V1= 2500 mc şi V2= 5000 mc;

***Reţeaua de distribuţie***:

- de la rezervoarele de înmagazinare apa este distribuită gravitaţional în municipiul Rădăuţi printr-o reţea de distribuţie realizată din oţel, fontă, PE şi azbociment, cu diametre cuprinse între Dn= 20 – 300 mm şi o lungime totală Ltot= 52800 m şi cu Dn mai mare de 300 mm cu o lungime totală de 5960m.

S-a realizat reabilitarea reţelelor de distribuţie cu conductă PEHD cu Dn 110- 400 mm, pe o lungime totală de 10982,4 m.

S-a realizat extinderea reţelelor de distribuţie cu conductă PEHD cu Dn= 110-200 mm pe o lungime totală de 19646,45 m.

Lungimea totală a reţelelor de distribuţie este de Lt= 78406,45 m. Pe reţeaua de distribuţie sunt montate cămine de vizitare, cămine de golire şi hidranţi de incendiu.

Suprafaţa zonelor de protecţie sanitară a captării de apă şi rezervoarelor de înmagazinare pentru localitatea Rădăuţi sunt:

- Sursa Măneuţi( zona Ostrovului )- suprafaţa totală de 17 ha;

- Rezervoare de înmagazinare Osoi- suprafaţă de 1,77 ha;

## 2. Materiile prime, auxiliare, combustibilii și ambalajele folosite – mod de depozitare, cantități

- apă brută captată din pânza freatică a râului Suceava, clor gazos pentru tratarea apei captate.

## 3. Utilități - apă, canalizare, energie

-Alimentarea cu apă potabilă a clădirii staţiei se realizează prin racord la conducta de aducţiune, printr-o conductă OLZn Φ 1/2΄΄ cu L= 3 m.

- Apele uzate sunt preluate de reţeaua de canalizare din incintă şi colectate într-un bazin vidanjabil cu V= 10 mc.

- Alimentarea cu energie electrică se realizează de la un post de transformare dotat cu două transformatoare electrice cu o putere instalată de 630 kw fiecare.

## 4. Descrierea principalelor faze ale procesului tehnologic sau ale activității

- Alimentare cu apă potabilă din sursa de apă, dezinfecţia cu clor gazos, transportul apei la rezervoarele de înmagazinare, distribuţia apei la consumatori prin reţeaua de distribuţie;

**4.1.** **Poziționarea amplasamentului pe care se desfășoară activitatea, în interiorul ariilor naturale protejate**

- Nu este cazul.

## 5. Produsele și subprodusele obținute

* Nu este cazul.

## 6. Datele referitoare la centrala termică proprie - dotare, combustibili utilizați

- Încălzirea spaţiilor interiaore se asigură cu calorifere electrice.

## 7. Alte date specifice activității: (coduri CAEN Rev.2 care se desfășoară pe amplasament, dar nu intră pe procedura de autorizare)

- Nu este cazul.

## 8. Programul de funcționare

- 24 ore/zi, 7 zile/săptămână

# **II. Instalațiile, măsurile și condițiile de protecție a mediului**

## 1. Stațiile și instalațiile pentru reținerea, evacuarea și dispersia poluanților în mediu, din dotare (pe factori de mediu)

**Aer**

* Nu este cazul.

**Alte surse de poluare**

* Nu este cazul.

**Apă**

**Pretratare ape pe amplasament**

* Nu este cazul

**Tratare ape pe amplasament**

* Nu este cazul.

**Sol**

* Platformă betonată pentru amplasare pubele destinate colectării selective a deşeurilor;

**Alți factori de mediu (după caz)**

- Nu este cazul.

## 2. Alte amenajări speciale, dotări și măsuri pentru protecția mediului:

- Nu este cazul.

## 3. Concentrațiile și debitele masice de poluanți, nivelul de zgomot, de radiații, admise la evacuarea în mediu, depășiri permise și în ce condiții

**Valori limită pentru aer în condiții de funcționare normale**

* Nu este cazul

**Alte condiții de funcționare decit cele normale:**

În cazul condițiilor planificate de funcționare altele decît cele normale (porniri /opriri), titularul are obligația limitării timpului de operare în aceste condiții.

În cazul unor situații neplanificate (de ex. accidente, oprirea alimentării cu energie, combustibil, disfuncționalități ale sistemelor de colectare/tratare şi evacuare a emisiilor, etc.) titularul are obligația opririi în cel mai scurt timp posibil din punct de vedere tehnologic a instalației generatoare de emisii.

Titularul are obligația să ia toate măsurile ca în aceste condiții de funcționare emisiile din instalație să nu genereze deteriorarea calității aerului.

**Concentraţii maxime admise pentru apele uzate epurate**

* Nu este cazul.

**Concentraţii maxime admise pentru apa subterană**

* Nu este cazul.

**Valori admise pentru sol**

* Nu este cazul

# **III. Monitorizarea mediului**

## 1. Indicatorii fizico-chimici, bacteriologici și biologici emiși, emisii de poluanți, frecvența, modul de valorificare a rezultatelor:- Nu este cazul.

**Monitorizarea aerului**

* Nu este cazul.

**Monitorizarea apei**

* Nu este cazul.

**Monitorizarea apei subterane**

* Nu este cazul.

**Monitorizarea solului**

* Nu este cazul.

## 2. Datele ce vor fi raportate autorității pentru protecția mediului și periodicitatea se regăsesc la capitolul VII, în tabelul care centralizează toate obligațiile de raportare ale titularului.

**IV. Modul de gospodărire a deșeurilor și a ambalajelor**

## 1. Deșeuri produse

|  |  |  |  |  |  |  |  |
| --- | --- | --- | --- | --- | --- | --- | --- |
| **Cod deșeu** | **Denumire deșeu** | **Sursă generatoare** | **Cantitate** | **UM** | **Operațiune valorificare / eliminare** | **Cod operațiune** | **Denumire operațiune** |
| 20 03 01 | deseuri municipale amestecate | Activitatea personalului | 0,5 | Metri cubi/luna | Eliminare | D 5 | Depozitarea in depozite special amenajate (de exemplu, dispunerea in celule etanse separate, care sunt acoperite si izolate unele fata de celelalte si fata de mediu si altele asemenea |

## 2. Deșeuri colectate

- Nu este cazul.

**Deşeuri comercializate**

* Nu este cazul.

**Deşeuri de echipamente electrice şi electronice colectate**

* Nu este cazul.

**Deşeuri de baterii şi acumulatori colectate**

* Nu este cazul.

## 3. Deșeuri stocate temporar

- Nu este cazul.

## 4. Deșeuri tratate (valorificate/eliminate)

- Nu este cazul.

**Deşeuri de echipamente electrice şi electronice tratate**

* Nu este cazul.

**Deşeuri de baterii şi acumulatori tratate**

* Nu este cazul

## 5. Modul de transport al deșeurilor și măsurile pentru protecția mediului

**Deşeuri transportate**

- Deşeurile vor fi transportate conform prevederilor HG nr.1061/2008 privind transportul deşeurilor periculoase şi nepericuloase pe teritoriul României, de către operatorul de salubrizare şi societăţile autorizate care valorifică sau elimină deşeuri.

## 6. Monitorizarea gestiunii deșeurilor

- Se va ţine evidenţa cantităţilor de deseuri şi modul lor de valorificare în conformitate cu prevederile Legii nr.211/2011 privind regimul deşeurilor cu modificările şi completările ulterioare şi HG nr. 856/2002 privind evidenţa gestiunii deşeurilor .

## 7. Ambalaje folosite

- Nu este cazul.

## 8. Modul de gospodărire a ambalajelor

- Nu este cazul.

**V. Modul de gospodărire a substanțelor și amestecurile periculoase**

## 1. Substanțele și amestecurile periculoase folosite

- clor gazos, acid fosforic, acid oxalic, bicromat de potasiu, cromat de potasiu, complexon III, acid sulfuric, permanganat de potasiu.

## 2. Modul de gospodărire

## - ambalare: în ambalajul producătorului

* + **transport:** cu mijloace de transport adecvate, conform normelor in vigoare
  + **depozitare:** compartiment prevăzut cu pardoseală betonată, cu aerisire adecvată
  + **folosire/comercializare:** produsul se foloseste la tratarea apei sau în activitatea laboratorului de analize chimice

## 3. Modul de gospodărire a ambalajelor folosite la substanțele și amestecurile periculoase

- recipientele de la substanţele chimice periculoase sunt returnate furnizorului pentru refolosire în acelaşi scop.

## 4. Instalațiile, amenajările, dotările și măsurile pentru protecția factorilor de mediu și pentru intervenție în caz de accident

**-** spaţiul este prevăzut cusuprafeţe betonate, sistem de aerisire.

## 5. Monitorizarea gospodăririi substanțelor și preparatelor periculoase

- Se va ţine evidenţa cantităţilor de substanţe periculoase existente în stoc şi a celor utilizate şi se va raporta, la solicitarea APM Suceava, conform prevederilor legale în vigoare.

**VI. Programul de conformare - măsuri pentru reducerea efectelor prezente și viitoare ale activităților**

* + ***Titularul autorizaţiei are obligaţia de a respecta prevederile Autorizaţiei de gospodărire a apelor şi Programului de măsuri aferent acesteia.***

**VII. Datele ce vor fi raportate autorității pentru protecția mediului și periodicitatea**

|  |  |  |  |  |
| --- | --- | --- | --- | --- |
| **Nr. Crt.** | **Denumire raport** | **Frecvență de raportare** | **Perioada depunerii raportului** | **Legislaţie** |
| 1 | Statistica deşeurilor: completat de producătorii de deşeuri. | anual | Până la 31 martie a anului următor celui de raportare, atât pe suport de hârtie cât şi electronic | Legea nr. 211/2011 privind regimul deşeurilor, cu modificările şi completările ulterioare |

* + Alte raportări solicitate de autorităţile de mediu.

**Prezenta autorizație de mediu conține 9 pagini și a fost eliberată în 3 exemplare.**

**p.DIRECTOR EXECUTIV,**

**Maria Mădălina NISTOR**

**p.Şef Serviciu Avize, Acorduri, Autorizaţii, Întocmit,**

**Adina HOBJILĂ cons. Doru COJOCARU**

**Şef Serviciu Calitatea Factorilor de Mediu, Şef Serviciu Monitorizare şi Laboratoare,**

**Anca IONCE Gina URSUL**